স্থান-নাম তত্ত্ব
স্থান-নাম তত্ত্ব (ইংরেজি: Toponymy) স্থানের নামসমূহের বৈজ্ঞানিক গবেষণা, যেখানে স্থানের নামের উৎস, অর্থ, ব্যবহার ও শ্রেণীকরণ আলোচিত হয়। স্থান-নাম তত্ত্ব আবার নামতত্ত্ব (Onomastics) নামক বৃহত্তর জ্ঞানের শাখার অন্তর্ভুক্ত। স্থান-নাম (Toponym) বলতে কোন লোকালয়, অঞ্চল বা ভূ-পৃষ্ঠের অন্য কোন অংশের (প্রাকৃতিক অংশ, যেমন- নদীর নাম, কিংবা মনুষ্যনির্মিত অংশ, যেমন- শহরের নাম) নামকে বোঝায়। প্রাচীন ও ঐতিহ্যবাহী স্থান-নামগুলি কোন অঞ্চলের পেছনের মনুষ্য ইতিহাসের স্বাক্ষর বহন করে।